**Ngwadiša bakeng sa eFiling**

Ka fao o ka ngwadišago

Bjale ka molefela motšhelo wa go ngwadišwa, o ka ngwadiša bakeng sa SARS eFiling, yeo e go dumelelago go dira ditefelo go SARS goba go kgopela setifikeiti sa obamelo ya motšhelo, le go fana ka phihlelo ya dikholego tše dingwe tše mmalwa ka platfomo ya elektroniki.

Go ngwadiša bjale ka modiriši wa eFiling:

* Etela wepsaete ya SARS eFiling www.sars.gov.za gomme o kgotle go REGISTER; goba
* Taonelouta MobiApp gomme o kgotle go REGISTER

Ge o feditše go ngwadiša, o ka kgatha tema ya go fapana, mohlala:

* O ka itirela ka bowena ge o phethagatša metšhelo ya gago;
* O ka itirela bjale le moemedi yo a ngwadišitšwego goba khamphani.
* O ka šoma bjale ka agente legatong la motho yo mongwe:
	+ Ditsebi tše di Ngwadišitšwego tša Motšhelo
	+ Bašomi bao ba filwego maatla a taolelo go tšwa go setsebi sa motšhelo seo se ngwadišitšwego
	+ Motšwantle yo a šomago legatong la khamphani goba motho ka noši.

SARS e tla go lemoga bjale ka mofaedi wa go faela ka elektroniki ge o šetše o feditše go ngwadiša go eFiling.

Ka nako ya ngwadišo, SARS e tla tiišetša tshedimošo yeo e kheptšharilwego ka tshepetšo ya ngwadišo. O tla tsebišwa ka poelo ya ngwadišo ye go letlakala la gago la tiišetšo ya ngwadišo goba ka imeile. Ge eba ngwadišo ya gago e tšweletše, o tla romelwa *One Time Pin (OTP)* go kanale ya ngwalelano yeo o e ratago, go go dumelela go feleletša ngwadišo ya gago. Ge o šetše o tsentše OTP ya gago ka katlego, go tla tlhagelela eFiling Login Screen.

Ge eba ga re kgone go feleletša ngwadišo ya gago ya eFiling le semetsing, re ka kgopela tshedimošo ya tlaleletšo pele re ka romela OTP go wena.

Ge eba ditukumente tša thekgo di a hlokega, ka kgopelo leba go www.sars.gov.za, ka fase ga eFiling kgotla Login, tsenya username ya gago le password yeo o e dirilego ka ngwadišo, kgotla, click Home; User le Pending Registration, go hwetša tshedimošo e dingwe ya tshepetšo ya ngwadišo ya gago ya eFiling.

Ge SARS e šetše etiišeditše dintlha tša gago, o tla tsebišwa ka imeile le SMS. Tsebišo e tla akaretša dintlha ka botlalo tša ka fao o ka tlatšago ngwadišo ya gago.

**Maele a Bohlokwa:**Na o hloka thušo ya go louta ditokumente tša thekgo (ditlabelo tša maleba)?